Nordjyllands Politi har nu anholdt en 51-årig mand i skudsagen fra Blåkildevej i Aalborg Øst. Den 51-årige er far til den mand, der allerede er sigtet i sagen. Det skriver nordjyske.dk. Skudsagen udspillede sig d. 17. januar, hvor en 30-årig mand med indvandrerbaggrund blev skudt og alvorligt såret efter et større slagsmål mellem 10-15 indvandrere. Den 30-årige blev lagt i kunstigt koma i nogle dage efter at være blevet skudt. Både den 51-årige mand og hans søn er sigtet og varetægtsfængslede for drabsforsøg. Politiet ønsker på nuværende tidspunkt ikke at uddybe sagen af hensyn til efterforskningen.
Endnu en mand er nu sigtet for drabsforsøg efter skudepisoden i Aalborg Øst i januar.